pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-การฝึกอบรม International Training Course on Building Efficiency of UAV Image Processing for ASEAN Countries
วันศุกร์ที่ 16 มิถุนายน 2560
การฝึกอบรม International Training Course on Building Efficiency of UAV Image Processing for ASEAN Countries
คุณอาจเป็นหนึ่งในคนไทยเพียง 2 คน
ที่จะได้รับคัดเลือกเข้าร่วมกับผู้เข้ารับการฝึกอบรมจากภูมิภาคอาเซียน
เข้ารับการฝึกอบรม International Training Course on Building Efficiency of UAV Image Processing for ASEAN Countries
คุณอาจเป็นหนึ่งในคนไทยเพียง 2 คน
ที่จะได้รับคัดเลือกเข้าร่วมกับผู้เข้ารับการฝึกอบรมจากภูมิภาคอาเซียน
เข้ารับการฝึกอบรม International Training Course on Building Efficiency of UAV Image Processing for ASEAN Countries
จัดโดย ASEAN Research and Training Center for Space Technology and Applications (ARTSA) ร่วมกับ
กระทรวงวิทยาศาสตร์และเทคโนโลยี จิสด้า และ UNITAR’s Operational Satellite Applications : (UNOSAT)
ในวันที่ 21-25 สิงหาคม 2560 ณ ARTSA ศูนย์ภูมิสารสนเทศสิรินธร อุทยานรังสรรค์นวัตกรรมอวกาศ อ.ศรีราชา จังหวัดชลบุรี
ส่งใบสมัครได้ถึงวันที่ 16 กรกฎาคม 2560
ติดตามรายละเอียดและดาวน์โหลดใบสมัครได้ที่ ...
http://artsa.gistda.or.th/uav2017
หรือสอบถามเพิ่มเติมได้ที่ 025614504-5 ต่อ 431 หรือ 432
รัฐบาลไทย-ข่าวทำเนียบรัฐบาล-รมว.วธ.เป็นประธานเปิดการเสวนา เรื่อง 4 ทศวรรษแห่งการอนุรักษ์และพัฒนาอุทยานประวัติศาสตร์สุโขทัย
วันอังคารที่ 23 สิงหาคม 2559
รมว.วธ.เป็นประธานเปิดการเสวนา เรื่อง 4 ทศวรรษแห่งการอนุรักษ์และพัฒนาอุทยานประวัติศาสตร์สุโขทัย
รมว.วธ.เป็นประธานเปิดการเสวนา เรื่อง 4 ทศวรรษแห่งการอนุรักษ์และพัฒนาอุทยานประวัติศาสตร์สุโขทัย
วันที่ 16 สิงหาคม 2559 เวลา 09.00 น. ที่อาคารอนุสรณ์ลายสือไท พิพิธภัณฑสถานแห่งชาติรามคําแหง จังหวัดสุโขทัย นายวีระ โรจน์พจนรัตน์ รัฐมนตรีว่าการกระทรวงวัฒนธรรมเป็นประธานเปิดการเสวนา เรื่อง 4 ทศวรรษแห่งการอนุรักษ์และพัฒนาอุทยานประวัติศาสตร์สุโขทัย พร้อมทั้งบรรยายพิเศษ เรื่อง อุทยานประวัติศาสตร์สุโขทัย 40 ปี ในความทรงจําและมุมมองสู่อนาคต โดยมีนายปิติ แก้วสลับสี ผู้ว่าราชการจังหวัดสุโขทัยกล่าวรายงาน และมีนายอนันต์ ชูโชติ อธิบดีกรมศิลปากร นางสาวิตรี สุวรรณสถิตย์ ที่ปรึกษากระทรวงวัฒนธรรม ร่วมเสวนาด้วย ทั้งนี้มีครู อาจารย์ นักเรียน นักศึกษาและประชาชน เข้าร่วมฟังการเสวนากว่า 150 คน ซึ่งกระทรวงวัฒนธรรม โดยกรมศิลปากร จัดกิจกรรมขึ้นระหว่างวันที่ 16-17 สิงหาคม 2559 ณ พิพิธภัณฑสถานแห่งชาติรามคําแหง จังหวัดสุโขทัย
รัฐบาลไทย-ข่าวทำเนียบรัฐบาล-นายกรัฐมนตรีชื่นชม “ตู้ปันสุข” สร้างความสบายใจทั้งแก่ผู้ให้และผู้รับ ย้ำรัฐบาลคำนึงถึงข้อกฎหมายเสมอ
วันอังคารที่ 12 พฤษภาคม 2563
นายกรัฐมนตรีชื่นชม “ตู้ปันสุข” สร้างความสบายใจทั้งแก่ผู้ให้และผู้รับ ย้ํารัฐบาลคํานึงถึงข้อกฎหมายเสมอ
นายกรัฐมนตรีชื่นชม “ตู้ปันสุข” สร้างความสบายใจทั้งแก่ผู้ให้และผู้รับ ย้ํารัฐบาลคํานึงถึงข้อกฎหมายเสมอ
วันนี้ (12 พ.ค. 63) เวลา 13.30 น. ณ ห้องสีฟ้า ตึกสันติไมตรี (หลังนอก) ทําเนียบรัฐบาล หลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม แถลงชื่นชมภาคเอกชนและภาคประชาชนที่จัดทํา “ตู้ปันสุข” เพื่อแบ่งปันอาหารและของใช้จําเป็นแก่ผู้ที่ได้รับผลกระทบจากการแพร่ระบาดของเชื้อไวรัสโควิด-19
นายกรัฐมนตรีชื่นชมภาคเอกชนและประชาชนจัดทํา “ตู้ปันสุข” เพื่อแบ่งปันอาหารและของใช้จําเป็นแก่ผู้ที่ได้รับผลกระทบจากการแพร่ระบาดของเชื้อไวรัสโควิด-19 วอนผู้รับต้องมีจิตสํานึก ไม่เอาเปรียบผู้อื่น รู้จักเฉลี่ยและเรียนรู้แบ่งปันสิ่งของซึ่งกันและกัน ทั้งนี้ ทุกคนจะต้องรู้จักรักษาสิทธิของตน รู้จักห้ามปรามกันและกันโดยที่ไม่ใช่วิธีการทะเลาะเบาะแว้ง เพราะผู้ให้มีจุดประสงค์ที่จะบริจาคสิ่งของเพื่อช่วยเหลือสังคม หากสามารถทําได้ในทุกพื้นที่ ทุกจังหวัด ก็จะเป็นการสร้างความสบายใจทั้งผู้ให้และผู้รับ
นอกจากนี้ นายกรัฐมนตรีกล่าวเพิ่มว่า ในวันที่ 15 พ.ค. นี้ คณะกรรมการ ศบค. จะลงพื้นที่ตรวจเยี่ยมสถานประกอบการ จากการผ่อนคลายมาตรการในระยะที่ 2 ให้เตรียมพร้อมสอดคล้องกับมาตรการของศบค. อย่างครบถ้วน เพื่อเป็นต้นแบบให้สถานประกอบการอื่น ๆ นํามาปรับใช้อย่างเท่าเทียมกัน นายกรัฐมนตรียังย้ํา อาจจะมีการสั่งปิดสถานประกอบการใด ๆ หากไม่ปฏิบัติตามมาตรการ ทั้งนี้ เพื่อความปลอดภัย รวมทั้งไม่ให้ละเลยมาตรการการเว้นระยะห่าง (Social Distancing) ไม่สวมใส่หน้ากากอนามัย โดยผู้ประกอบการต้องให้ความร่วมมือกับ ศบค. ด้วย
นายกรัฐมนตรีกล่าวว่าการทํางานของ ศบค. เป็นความร่วมมือจากหลายภาคส่วน ทั้งพรรคร่วมรัฐบาลรวมทั้งกระทรวงต่าง ๆ ซึ่งยินดีรับฟังความคิดเห็นจากประชาชน เพื่อที่จะแก้ไขปัญหาสถานการณ์การแพร่ระบาดของเชื้อไวรัสโควิด-19 และฟื้นฟูสภาพเศรษฐกิจ สังคม ขณะนี้ ประชาชนบางส่วนก็ได้รับเงินช่วยเหลือเยียวยาแล้ว
นายกรัฐมนตรียังกล่าวในช่วงท้าย ขอบคุณภาคธุรกิจที่ได้ให้การช่วยเหลือดูแลลูกจ้างในห่วงโซ่ของตน และรัฐบาลจะทํางานอย่างเต็มที่ในการให้ความช่วยเหลือพี่น้องประชาชน โดยคํานึงถึงข้อกฎหมายเสมอ ดังนั้น จึงอยากให้คนไทยทุกคนมีความรัก ความสามัคคี มีน้ําใจ แบ่งปันซึ่งกันและกัน เพื่อให้เป็น New Normal ของประเทศไทยด้วย
..................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานฝ่ายฆราวาสในพิธีอัญเชิญพระบรมเกศาธาตุ และพระบรมสารีริกธาตุกลับประเทศศรีลังกา
วันจันทร์ที่ 20 มกราคม 2563
นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานฝ่ายฆราวาสในพิธีอัญเชิญพระบรมเกศาธาตุ และพระบรมสารีริกธาตุกลับประเทศศรีลังกา
นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานฝ่ายฆราวาสในพิธีอัญเชิญพระบรมเกศาธาตุ และพระบรมสารีริกธาตุกลับประเทศศรีลังกา
วันที่ ๑๕ มกราคม ๒๕๖๓ เวลา ๑๖.๐๐ น. สมเด็จพระวันรัต เจ้าอาวาสวัดบวรนิเวศวิหาร เป็นประธานฝ่ายสงฆ์ และนายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานฝ่ายฆราวาสในพิธีอัญเชิญพระบรมเกศาธาตุ และพระบรมสารีริกธาตุกลับประเทศศรีลังกา โดยมีพระเดชพระคุณ พระวาธุระคุมบุเร ธรรมรัตนะเถโร เจ้าอาวาสวัดเนลลิกาลา อินเตอร์เนชันแนล บุดดิสต์ เซ็นเตอร์ นายสมันซา จายาสุริยา เอกอัครราชทูตศรีลังกาประจําประเทศไทย นายอดิศักดิ์ ภาณุพงศ์ ประธานฝ่ายคฤหัสถ์โครงการอัญเชิญพระบรมเกศาธาตุ ผู้บริหารกระทรวงวัฒนธรรม คณะสงฆ์จากศรีลังกา และพุทธศาสนิกชน เข้าร่วมในพิธี ณ วัดบวรนิเวศวิหาร เขตพระนคร กรุงเทพฯ
ทั้งนี้ มูลนิธิสมเด็จพระญาณสังวร สมเด็จพระสังฆราช วัดบวรนิเวศวิหาร ในพระบรมราชูปถัมภ์ ร่วมกับ กระทรวงวัฒนธรรม กรุงเทพมหานคร มูลนิธิธรรมดี และองค์กรภาคี อัญเชิญพระบรมเกศาธาตุ และพระบรมสารีริกธาตุจากประเทศศรีลังกา มาประดิษฐาน ณ พระตําหนักเพ็ชร วัดบวรนิเวศวิหาร ให้ประชาชนกราบสักการะเพื่อความเป็นสิริมงคลแก่ชีวิต ตั้งแต่วันที่ ๑๕ ธันวาคม ๒๕๖๒ – ๑๕ มกราคม ๒๕๖๓
รัฐบาลไทย-ข่าวทำเนียบรัฐบาล-ชุมชนไม้มีค่า สร้างหลักทรัพย์ที่ยั่งยืน
วันพฤหัสบดีที่ 27 กันยายน 2561
ชุมชนไม้มีค่า สร้างหลักทรัพย์ที่ยั่งยืน
รัฐบาลออกนโยบายสร้างชุมชนไม้มีค่า เพื่อส่งเสริมอาชีพและสร้างหลักทรัพย์ที่มั่นคงให้กับประชาชน โดยให้ความรู้ด้านกฎหมายแก่ประชาชน
พุธที่ 26 ก.ย.61
ชุมชนไม้มีค่า สร้างหลักทรัพย์ที่ยั่งยืน
ต่อจากนี้ไป ขอเชิญรับฟังไทยคู่ฟ้า ครับ
รัฐบาลออกนโยบายสร้างชุมชนไม้มีค่า เพื่อส่งเสริมอาชีพและสร้างหลักทรัพย์ที่มั่นคงให้กับประชาชน โดยให้ความรู้ด้านกฎหมายแก่ประชาชน รวมทั้งแนวทางการเลือกพื้นที่และความรู้เรื่องต้นไม้ ส่งเสริมการรวมกลุ่มและลงทะเบียนชนิดของต้นไม้และพื้นที่ที่จะปลูก จัดเจ้าหน้าที่สํารวจและบันทึกข้อมูลต้นไม้ คัดเลือกพันธุ์ไม้คุณภาพดีเพื่อใช้ขยายพันธุ์ต่อ สร้างเกณฑ์การประเมินราคา ระบบค้ําประกัน และการประกันภัยพิบัติ ตลอดจนส่งเสริมการใช้ประโยชน์ เช่น แปรรูป หรือใช้ประโยชน์ทางการแพทย์ เป็นต้น โดยตั้งเป้าสร้างชุมชนไม้มีค่า 2,000 ชุมชนภายในปีหน้า และเพิ่มเป็น 20,000 ชุมชนใน 10 ปีข้างหน้า ช่วยเพิ่มพื้นที่ป่า 26 ล้านไร่ สร้างมูลค่าทางเศรษฐกิจกว่า 1 ล้านล้านบาท
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-การปรับโครงสร้างภาษีสรรพสามิตน้ำมันและผลิตภัณฑ์น้ำมัน
วันจันทร์ที่ 6 กุมภาพันธ์ 2560
การปรับโครงสร้างภาษีสรรพสามิตน้ํามันและผลิตภัณฑ์น้ํามัน
กรมสรรพสามิตปรับโครงสร้างภาษีสรรพสามิตน้ํามันและผลิตภัณฑ์น้ํามัน
คณะรัฐมนตรีได้มีมติเมื่อวันที่ 24 มกราคม พ.ศ. 2560 ให้ปรับโครงสร้างภาษีสรรพสามิตน้ํามันเชื้อเพลิงสําหรับเครื่องบินไอพ่นที่นําไปใช้เป็นเชื้อเพลิงสําหรับอากาศยานในประเทศ จากเดิมอัตราภาษีตามมูลค่าร้อยละ 1 หรืออัตราตามปริมาณ 0.20 บาท/ลิตร เป็นอัตราภาษีตามมูลค่าร้อยละ 23 หรือตามปริมาณ 3 บาท/ลิตร และให้เพิ่มประเภทสินค้าที่จัดเก็บภาษีสรรพสามิตในหมวดน้ํามันและผลิตภัณฑ์น้ํามัน โดยให้จัดเก็บภาษีสรรพสามิตน้ํามันหล่อลื่นในอัตราตามปริมาณในอัตรา 5 บาท/ลิตร สําหรับน้ํามันหล่อลื่นเหลว และ5 บาท/กิโลกรัม สําหรับน้ํามันหล่อลื่นไม่เหลว
น้ํามันเชื้อเพลิงสําหรับเครื่องบินไอพ่นที่นําไปใช้เป็นเชื้อเพลิงสําหรับอากาศยานในประเทศไม่มีการปรับอัตราภาษีสรรพสามิตมาตั้งแต่ปี พ.ศ. 2535 ในขณะที่น้ํามันเชื้อเพลิงประเภทอื่นๆ มีการปรับอัตราภาษีหลายครั้งเพื่อความเหมาะสมกับสถานการณ์ราคาน้ํามัน ส่งผลให้น้ํามันเชื้อเพลิงสําหรับเครื่องบินไอพ่นที่นําไปใช้เป็นเชื้อเพลิงสําหรับอากาศยานในประเทศมีอัตราที่ต่ํากว่าภาษีเชื้อเพลิงในภาคการขนส่งประเภทอื่นๆ เช่น ทางบก ทางรถไฟ หรือทางน้ํา ที่ใช้น้ํามันเบนซินและดีเซลเป็นเชื้อเพลิงในพาหนะ และต่ํากว่าน้ํามันเชื้อเพลิงสําหรับเครื่องบินไอพ่นที่ไม่ได้ใช้เป็นเชื้อเพลิงของอากาศยาน ดังนั้น เพื่อป้องกันการใช้น้ํามันผิดประเภทและเพื่อสร้างความเป็นธรรมในภาคการขนส่งประเภทต่างๆ ส่งเสริมให้ประชาชนตระหนักถึงการใช้พลังงานอย่างมีประสิทธิภาพ รวมทั้งสะท้อนต้นทุนมลภาวะทางสิ่งแวดล้อมที่แท้จริง และเพิ่มประสิทธิภาพการจัดเก็บภาษีเพื่อรักษาเสถียรภาพทางการคลัง จึงเห็นควรปรับอัตราภาษีให้เหมาะสม จากการปรับอัตราภาษีครั้งนี้ จะทําให้รัฐมีรายได้เพิ่มขึ้นประมาณ 5,200 ล้านบาทต่อปี
น้ํามันหล่อลื่นเป็นผลิตภัณฑ์ที่ได้จาการกลั่นน้ํามันดิบเช่นเดียวกับน้ํามันเบนซิน ดีเซล น้ํามันเตา และจากการสังเคราะห์ผลิตภัณฑ์ปิโตรเคมี โดยในอดีตกรมสรรพสามิต กระทรวงการคลัง จัดเก็บภาษีสรรพสามิตจากน้ํามันหล่อลื่น ในอัตราร้อยละ 5 และได้ยกเลิกการเก็บภาษีสรรพสามิตน้ํามันหล่อลื่น ในปี พ.ศ. 2535 เนื่องจากในขณะนั้นรัฐบาลมีนโยบายในการจัดเก็บภาษีมูลค่าเพิ่มแทน และเนื่องจากน้ํามันหล่อลื่นเป็นทรัพยากรธรรมชาติที่มีค่าทางเศรษฐกิจ และการได้มาซึ่งน้ํามันหล่อลื่นดังกล่าวส่งผลต่อการใช้ทรัพยากรธรรมชาติเช่นเดียวกับน้ํามันและผลิตภัณฑ์น้ํามันชนิดอื่นๆ ที่กรมสรรพสามิตได้มีการจัดเก็บภาษีอยู่ในปัจจุบัน ดังนั้น จึงเห็นควรให้มีการจัดเก็บภาษีน้ํามันหล่อลื่นเช่นเดียวกับการจัดเก็บในอดีต แต่ให้มีการจัดเก็บภาษีตามอัตราตามปริมาณในอัตรา 5 บาท/ลิตร สําหรับน้ํามันหล่อลื่นเหลวหรือน้ํามันที่คล้ายกัน และน้ํามันหล่อลื่นที่ทําจากน้ํามันหล่อลื่นใช้แล้ว และในอัตราตามปริมาณ 5 บาทต่อกิโลกรัม สําหรับน้ํามันหล่อลื่นไม่เหลว หรือน้ํามันที่คล้ายกัน (จารบี) จากการปรับอัตราภาษีครั้งนี้ จะทําให้รัฐมีรายได้เพิ่มขึ้นประมาณ 3,400 ล้านบาทต่อปี
ฝ่ายประชาสัมพันธ์ สํานักงานเลขานุการกรม กรมสรรพสามิต โทร/โทรสาร 0 2241 4778
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-รองปลัดกระทรวงมหาดไทย เป็นประธานพิธีมอบโล่รางวัลประกาศเกียรติคุณโครงการประกวดอาคารโดดเด่นด้านความปลอดภัย ปี 2561 (BSA Building Safety Award 2018)
วันจันทร์ที่ 17 กันยายน 2561
รองปลัดกระทรวงมหาดไทย เป็นประธานพิธีมอบโล่รางวัลประกาศเกียรติคุณโครงการประกวดอาคารโดดเด่นด้านความปลอดภัย ปี 2561 (BSA Building Safety Award 2018)
รองปลัดกระทรวงมหาดไทย เป็นประธานพิธีมอบโล่รางวัลประกาศเกียรติคุณโครงการประกวดอาคารโดดเด่นด้านความปลอดภัย ปี 2561 (BSA Building Safety Award 2018)
เมื่อวันที่13 ก.ย. 61 เวลา 11.30 น. ณ ศูนย์แสดงสินค้าและการประชุมอิมแพ็ค เมืองทองธานี อ.ปากเกร็ด จ.นนทบุรี นายปวิณ ชํานิประศาสน์ รองปลัดกระทรวงมหาดไทย เป็นประธานพิธีมอบโล่รางวัลประกาศเกียรติคุณโครงการประกวดอาคารโดดเด่นด้านความปลอดภัย ปี 2561 (BSA Building Safety Award 2018) ซึ่งจัดโดยสมาคมผู้ตรวจสอบอาคาร มีวัตถุประสงค์เพื่อกระตุ้นให้เจ้าของอาคารและสิ่งปลูกสร้าง มีจิตสํานึกในการสร้างอาคารและดูแลรักษาอาคารให้มีความปลอดภัยจากอัคคีภัย ลดการเกิดภัยพิบัติ ซึ่งจะเป็นแบบอย่างให้อาคารที่จะสร้างใหม่คํานึงถึงการป้องกันอัคคีภัย และเป็นแบบอย่างให้อาคารเก่ามีการปรับปรุงอาคารและดูแลอาคารอย่างต่อเนื่อง
รองปลัดกระทรวงมหาดไทย กล่าวว่า รัฐบาลและกระทรวงมหาดไทยให้ความสําคัญกับความปลอดภัยในชีวิตและทรัพย์สินของประชาชน โดยเฉพาะอย่างยิ่งอุบัติภัยจากอาคารและสิ่งก่อสร้าง อัคคีภัย และภัยพิบัติต่าง ๆ ได้สร้างความสูญเสียในชีวิตและทรัพย์สินของพี่น้องประชาชน แสดงถึงความเสี่ยงที่คนไทยต้องประสบกับความไม่ปลอดภัยที่อาจเป็นภัยใกล้ตัวของประชาชน ดังนั้น กระทรวงมหาดไทยจึงได้เดินหน้าวาระประเทศไทยปลอดภัยหรือ Safety Thailand ตามนโยบายของรัฐบาล เพื่อยกระดับความปลอดภัยในชีวิตและทรัพย์สินของพี่น้องประชาชน ซึ่งได้มีการปรับปรุงกฎหมายว่าด้วยการควบคุมอาคารและกฎกระทรวงที่เกี่ยวข้อง แต่สิ่งที่สําคัญที่สุด นั่นคือ การปฏิบัติให้เป็นไปตามกฎหมายของเจ้าของอาคารหรือผู้ประกอบการ ดังนั้น จึงเป็นโอกาสดีที่ในวันนี้ประเทศไทยเกิดการมีส่วนร่วมของทุกภาคส่วนในการจัดประกวดอาคารที่มีความโดดเด่นด้านความปลอดภัย คือ มีการออกแบบที่ดี มีอุปกรณ์ประกอบอาคารตามกฎหมาย และผ่านการตรวจสอบอาคารและการบํารุงรักษาอาคาร มีสมรรถนะด้านความปลอดภัย มีการให้ความสําคัญกับกิจกรรมด้านความปลอดภัย และผู้ใช้อาคารมีส่วนร่วมกับกิจกรรมด้านความปลอดภัย ซึ่งจะเป็นตัวอย่างให้อาคารอื่น ๆ ดําเนินการตามแบบอย่างที่มีมาตรฐานและการปฏิบัติตามกฎหมาย
สําหรับผลการประกวดอาคารโดดเด่นด้านความปลอดภัยในครั้งนี้ มีอาคารที่ได้รับรางวัล จํานวน 24 อาคาร แบ่งเป็นระดับ Platinum จํานวน 3 อาคาร ได้แก่ ศูนย์เอ็นเนอร์ยี่ คอมเพล็กซ์ (อาคาร A) บริษัท ไซเพรส เซมิคอนดักเตอร์ (ประเทศไทย) จํากัด และอาคาร SCG 100 ปี และยังมีอาคารได้รับรางวัลระดับ Gold จํานวน 12 อาคาร และระดับ Silver จํานวน 9 อาคาร
รองปลัดกระทรวงมหาดไทย กล่าวเพิ่มเติมว่า กระทรวงมหาดไทยมุ่งมั่นในการดูแลความปลอดภัยในสวัสดิภาพของพี่น้องประชาชนผู้พักอาศัย รวมถึงการใช้ชีวิตประจําวัน ทั้งการทํางาน การท่องเที่ยว ที่ต้องอยู่ในอาคารสูง อาคารขนาดใหญ่พิเศษ อาคารชุมนุมคน โรงมหรสพ อาคารบ้านเรือน การใช้เครื่องเล่น และป้ายขนาดใหญ่ จึงได้สั่งการให้กรมโยธาธิการและผังเมือง และองค์กรปกครองส่วนท้องถิ่นทั่วประเทศ ดําเนินการตรวจสอบอาคาร เครื่องเล่น และป้ายขาดใหญ่ทุกประเภท ให้เจ้าของและผู้ประกอบการปฏิบัติให้เป็นไปตามกฎหมายอย่างเคร่งครัด เพื่อให้คนไทยทุกคนได้ใช้ชีวิตอย่างปลอดภัยอย่างยั่งยืน
รัฐบาลไทย-ข่าวทำเนียบรัฐบาล-รัฐมนตรีประจำสำนักนายกฯ คุมเข้มมาตรการคุ้มครองผู้บริโภค ย้ำ สคบ. จับมือกระทรวงพาณิชย์ลงพื้นที่ตรวจการจำหน่ายหน้ากากอนามัย ป้องกันการหลอกขายเกินราคา
วันศุกร์ที่ 7 กุมภาพันธ์ 2563
รัฐมนตรีประจําสํานักนายกฯ คุมเข้มมาตรการคุ้มครองผู้บริโภค ย้ํา สคบ. จับมือกระทรวงพาณิชย์ลงพื้นที่ตรวจการจําหน่ายหน้ากากอนามัย ป้องกันการหลอกขายเกินราคา
นายเทวัญ ลิปตพัลลภ รัฐมนตรีประจําสํานักนายกรัฐมนตรี คุมเข้มมาตรการคุ้มครองผู้บริโภค ย้ํา สคบ. จับมือกระทรวงพาณิชย์ลงพื้นที่ตรวจการจําหน่ายหน้ากากอนามัย ป้องกันการหลอกขายเกินราคา
วันนี้ (ศุกร์ที่ 7 กุมภาพันธ์ 2563) เวลา 9.00 น. ณ ห้องประชุม 109 สํานักงานปลัดสํานักนายกรัฐมนตรี ทําเนียบรัฐบาล นายเทวัญ ลิปตพัลลภ รัฐมนตรีประจําสํานักนายกรัฐมนตรี เป็นประธานการประชุมคณะกรรมการคุ้มครองผู้บริโภค ครั้งที่ 2/2563 โดยในการประชุมมีการขอให้พิจารณาแต่งตั้งคณะกรรมการว่าด้วยความปลอดภัยของสินค้าและบริการ และมีการพิจารณาดําเนินคดีด้านอสังหาริมทรัพย์ รวมจํานวน 20 เรื่อง พิจารณาดําเนินคดีด้านสินค้าและบริการ รวมจํานวน 17 เรื่อง
รัฐมนตรีประจําสํานักนายกรัฐมนตรี กล่าวว่า การประชุมในวันนี้ได้มีการเน้นย้ําให้คณะกรรมการคุ้มครองผู้บริโภคเร่งดําเนินการเรื่องการฟ้องร้องคดีให้กับพี่น้องประชาชน และเร่งพิจารณาว่าคดีใดจะส่งเรื่องฟ้องร้องและเรื่องใดจะยุติการร้องเรียน เพื่อพี่น้องประชาชนจะได้ไม่ถูกตัดสิทธิ์ และสามารถนําเรื่องไปดําเนินการฟ้องร้องเอง
ทั้งนี้ ปัจจุบันพบว่ามีการร้องเรียนเรื่องรถยนต์เข้ามาจํานวนมาก คณะทํางานอาจจะต้องเข้าไปตรวจเยี่ยมบริษัทรถยนต์ เพื่อพูดคุยถึงสภาพปัญหาที่เกิดขึ้น โดยทาง สคบ.จะทํางานเชิงรุกเพื่อที่จะแก้ไขปัญหาให้กับประชาชนอย่างรวดเร็ว รวมถึงเรื่องของหมู่บ้านจัดสรรเช่นกัน
รัฐมนตรีประจําสํานักนายกรัฐมนตรี ยังแสดงความเป็นห่วงเรื่องภาวะฝุ่นละออง pm 2.5 และการระบาดของไวรัสโคโรนา ทําให้ปัจจุบันมีการกักตุนหน้ากากอนามัย มีการขายเกินราคา และขายหน้ากากที่ไม่มีคุณภาพ จึงสั่งการให้ สคบ. ร่วมมือกับกระทรวงพาณิชย์ ลงพื้นที่ตรวจสอบการขายหน้ากากอนามัย ซึ่งจะลงตรวจครั้งแรกในวันจันทร์นี้ช่วงบ่าย คาดว่าจะลงตรวจสัปดาห์ละ 2 วัน เพื่อที่จะไปป้องปรามคนที่เอาเปรียบผู้บริโภคในช่วงที่สินค้ามีความต้องการ และหากประชาชนพบหน้ากากอนามัยที่ขายเกินราคา ก็สามารถโทรแจ้ง 1166 สายด่วน สคบ.ได้ทันที
-----------------
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นประธานงานแถลงข่าวการจัดงาน “Digital Thailand Big Bang Regional 2018”
วันพฤหัสบดีที่ 5 กรกฎาคม 2561
รมว.ดิจิทัลฯ เป็นประธานงานแถลงข่าวการจัดงาน “Digital Thailand Big Bang Regional 2018”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานงานแถลงข่าวประกาศความพร้อมการจัดงาน “Digital Thailand Big Bang Regional 2018” โดยสํานักงานส่งเสริมเศรษฐกิจดิจิทัล (depa) หน่วยงานในสังกัดกระทรวงฯ จัดขึ้น สําหรับการจัดงาน Digital Thailand Big Bang เกิดจากการที่กระทรวงดิจิทัลฯ ได้มอบหมายให้ depa เป็นหน่วยงานหลักในการสร้างความพร้อมสู่การเปลี่ยนผ่านประเทศไทยสู่ยุคดิจิทัลเต็มรูปแบบให้กับประชาชน เพื่อเป้าหมายในการเพิ่มขีดความสามารถในการแข่งขัน พัฒนาศักยภาพทางธุรกิจ ดึงดูดนักลงทุน ลดความเหลื่อมล้ําทางสังคม ขยายการศึกษาสร้างโอกาสในการเรียนรู้ และยกระดับคุณภาพชีวิตของประชาชน พร้อมสร้างการมีส่วนร่วมในภาคประชาชนสําหรับทุกภูมิภาคให้สามารถนําเทคโนโลยีดิจิทัลไปพัฒนาคุณภาพชีวิตและท้องถิ่นได้ ทั้งนี้ การจัดงานสัมมนาและนิทรรศการ Digital Thailand Big Bang 2018 นับเป็นครั้งที่ 2 ของการจัดงานฯ หลังจากประสบความสําเร็จในครั้งแรกเมื่อปีที่ผ่านมา ซึ่งในปีนี้ได้กําหนดจัดงานขึ้น 2 ส่วน คือ 1) การจัดงาน Digital Thailand Big Bang 2018 ระหว่างวันที่ 19-23 กันยายน 2561 ณ ศูนย์แสดงสินค้าและการประชุมอิมแพ็ค เมืองทองธานี โดยการเพิ่มพื้นที่การจัดงานรองรับการแสดงเทคโนโลยีชั้นนํามากขึ้น และ 2) การจัดงานในส่วนภูมิภาค “Digital Thailand Big Bang Regional” ใน 4 ภูมิภาค ภายใต้แนวคิด “Digital Transformation Thailand : โลกเปิด เราปรับ ประเทศเปลี่ยน” โดยจะจัดอย่างยิ่งใหญ่ใน 4 จังหวัด ได้แก่ จังหวัดขอนแก่น เชียงใหม่ ระยอง และสงขลา โดยทั้ง 4 จังหวัด ถือเป็นเมืองที่ได้รับการคัดเลือกว่ามีศักยภาพ และเป็นเมืองนําร่องของ Smart City ภายใต้โครงสร้างพื้นฐานดิจิทัลเป็นตัวกลางในการขับเคลื่อนที่สําคัญ เมื่อวันที่ 4 กรกฎาคม 2561 ณ อาคาร เอฟวายไอ เซ็นเตอร์ ถนนพระราม 4 เขตคลองเตย กรุงเทพฯ
**********************
รัฐบาลไทย-ข่าวทำเนียบรัฐบาล-สำนักงานสรรพากรพื้นที่สาขาห้วยขวาง 1 ไม่สามารถให้บริการได้เป็นการชั่วคราว [กระทรวงการคลัง]
วันอังคารที่ 31 มีนาคม 2563
สํานักงานสรรพากรพื้นที่สาขาห้วยขวาง 1 ไม่สามารถให้บริการได้เป็นการชั่วคราว [กระทรวงการคลัง]
จากมาตรการรับมือและป้องกันไวรัส COVID-19 ของกรมสรรพากร ได้รับแจ้งว่ามีผู้เสียภาษีไปใช้บริการ ณ สํานักงานสรรพากรพื้นที่สาขาห้วยขวาง 1 ติดเชื้อไวรัส COVID-19 เป็นผลให้ต้องปิดสํานักงานสรรพากรพื้นที่สาขาห้วยขวาง 1
จากมาตรการรับมือและป้องกันไวรัส COVID-19 ของกรมสรรพากร ได้รับแจ้งว่ามีผู้เสียภาษีไปใช้บริการ ณ สํานักงานสรรพากรพื้นที่สาขาห้วยขวาง 1 ติดเชื้อไวรัส COVID-19 เป็นผลให้ต้องปิดสํานักงานสรรพากรพื้นที่สาขาห้วยขวาง 1 ซึ่งตั้งอยู่ภายในอาคารสํานักงานเขตห้วยขวาง เป็นการชั่วคราว เป็นเวลา 8 วัน ตั้งแต่วันที่ 30 มีนาคม 2563 จนถึงวันที่ 6 เมษายน 2563
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “ตามที่กรมสรรพากรได้มีมาตรการรับมือและป้องกันไวรัส COVID-19 นั้น กรมสรรพากรได้มีการสั่งปิดให้บริการชั่วคราวของ สํานักงานสรรพากรพื้นที่สาขาห้วยขวาง 1 ซึ่งตั้งอยู่ภายในอาคารสํานักงานเขตห้วยขวาง เป็นเวลา 8 วัน ตั้งแต่วันที่ 30 มีนาคม 2563 จนถึงวันที่ 6 เมษายน 2563 เพื่อเป็นการเฝ้าระวังและเพื่อสังเกตอาการ ณ ที่พักอาศัย (Self – Quarantine at Home) ทั้งนี้ ยังไม่พบว่ามีเจ้าหน้าที่สรรพากรท่านใดเป็นผู้ป่วยติดเชื้อไวรัส COVID-19 นอกจากนี้ทางกรมสรรพากรจะดําเนินการทําความสะอาด ฆ่าเชื้อในอาคาร รวมถึงให้เจ้าหน้าที่กักตัวเองในที่พักอาศัย เพื่อความปลอดภัยของผู้เสียภาษีและเจ้าหน้าที่ และเป็นไปตามมาตรการป้องกันไวรัส COVID-19 ของกรมสรรพากร และแนวทางปฏิบัติของกรมควบคุมโรค กระทรวงสาธารณสุขโดยเคร่งครัด”
โฆษกกรมสรรพากร กล่าวเพิ่มเติมว่า “ทั้งนี้ เพื่อความสะดวก รวดเร็ว และปลอดภัยจากโรค COVID-19 ผู้เสียภาษีสามารถใช้บริการผ่านช่องทางอิเล็กทรอนิกส์ของกรมสรรพากรได้ที่ www.rd.go.th ”
หากมีข้อสงสัยสามารถสอบถามรายละเอียดได้ที่ ศูนย์สารนิเทศสรรพากร (RD Intelligence Center) โทร. 1161
รัฐบาลไทย-ข่าวทำเนียบรัฐบาล-นายกรัฐมนตรีเน้นการศึกษาของเยาวชน ต้องเท่าทันการเปลี่ยนของโลกและเทคโนโลยี
วันศุกร์ที่ 3 มกราคม 2563
นายกรัฐมนตรีเน้นการศึกษาของเยาวชน ต้องเท่าทันการเปลี่ยนของโลกและเทคโนโลยี
นายกรัฐมนตรีเน้นการศึกษาของเยาวชน ต้องเท่าทันการเปลี่ยนของโลกและเทคโนโลยี
วันนี้ (3 มกราคม 2563) เวลา 15.00 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ร่วมพูดคุยกับ คุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ เกี่ยวกับการศึกษายุคใหม่ พัฒนาเยาวชนไทย ในรายการ Government Weekly สรุปประเด็นดังนี้
ในช่วงแรก นายกรัฐมนตรีกล่าวถึงการศึกษาไทยที่ได้รับการสนับสนุนจากภาคเอกชน โดยยกตัวอย่างโรงเรียนบ้านภูดิน (มิตรผลอุปถัมภ์) ที่ได้รับการสนับสนุนในด้านของการศึกษาผ่านเครือข่ายน้ําตาลมิตรผล ภาคธุรกิจเอกชนเมื่อเข้ามาทําประโยชน์ในพื้นที่ชุมชน จะต้องส่งเสริมประชาชนในพื้นที่นั้นด้วย เช่น การสนับสนุนการศึกษาให้แก่เยาวชนในพื้นที่ เช่นเดียวกับแนวทางการศึกษาแบบประชารัฐที่ได้รับความร่วมมือจากภาคเอกชนในการพัฒนาบริหารจัดการบุคลากร กิจกรรม หลักสูตร รวมไปถึงด้านงบประมาณการศึกษา
นายกรัฐมนตรียังกล่าวในรายการ ฯ ต่อไปว่า ปัจจุบันหลักสูตรการศึกษาในประเทศไทยเน้นด้านวิทยาศาสตร์ คณิตศาสตร์ นวัตกรรม ภาษาต่างประเทศ รวมถึงการค้นคว้าทดลองเทคโนโลยีเพื่อใช้ในอนาคต แต่สิ่งสําคัญที่สุดคือการปลูกฝังเยาวชนให้เป็นคนดี มีความกตัญญู มีมารยาททางสังคม และการฝึกทักษะ พัฒนาฝีมือเพื่อประกอบอาชีพในอนาคต อาทิ โครงการสานอนาคตการศึกษา หรือ connext ed ที่เยาวชนต้องศึกษาเพิ่มเติมต่อไปในอนาคต โดยรัฐบาลต้องการยกระดับคุณภาพการศึกษา เพื่อเดินหน้าไปสู่การศึกษาที่มีการพัฒนาอย่างยั่งยืน ซึ่งต้องได้รับความร่วมมือทั้งจากภาครัฐและภาคเอกชนด้วย
ทั้งนี้ นายกรัฐมนตรียังฝากไปถึงพ่อแม่ ผู้ปกครองและประชาชนทุกคนให้เห็นถึงความสําคัญของการศึกษาสําหรับเด็กและเยาวชน ด้วยรูปแบบการเรียนการสอนแบบสมัยใหม่ เพื่อรับมือกับโลกที่เปลี่ยนไปตามเทคโนโลยีอย่างรวดเร็ว ต้องมีภูมิคุมกันที่ดี ซึ่งสิ่งนั้นคือการปลูกฝังให้เยาวชนรู้จัก รัก สามัคคี เป็นพลเมืองดี เพื่อตนเอง ครอบครัว และประเทศชาติ
...............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงอุตสาหกรรม ลงพื้นที่เยี่ยมชมกิจการผู้ประกอบการเอสเอ็มอี จังหวัดอุดรธานี
วันอังคารที่ 29 สิงหาคม 2560
กระทรวงอุตสาหกรรม ลงพื้นที่เยี่ยมชมกิจการผู้ประกอบการเอสเอ็มอี จังหวัดอุดรธานี
รองอธิบดีกรมส่งเสริมอุตสาหกรรม นําคณะเจ้าหน้าที่อุตสาหกรรมและสื่อมวลชนลงพื้นที่ จังหวัดอุดรธานี เพื่อเยี่ยมชมบริษัท เรืองสิริวรรณ วอเตอร์ จํากัด จ.อุดรธานี
จ.อุดรธานี 27 สิงหาคม 2560 นายพรเทพ การศัพท์ รองอธิบดีกรมส่งเสริมอุตสาหกรรม นําคณะเจ้าหน้าที่อุตสาหกรรมและสื่อมวลชนลงพื้นที่ จังหวัดอุดรธานี เพื่อเยี่ยมชมบริษัท เรืองสิริวรรณ วอเตอร์ จํากัด ผู้ผลิตถังบรรจุน้ําขนาดใหญ่ ภายใต้แบรนด์ RSW’s Green Energy โดยบริษัทได้รับการอนุมัติสินเชื่อจากกองทุนพัฒนาเอสเอ็มอีตามแนวประชารัฐ วงเงิน 8,000,000 บาท ในการซื้อเครื่องจักรนําเข้าจากต่างประเทศ เพื่อนํามาผลิตถังน้ํานวัตกรรมใหม่ที่ใช้ในอุตสาหกรรมภาคการเกษตรและสถานที่ราชการ ซึ่งผลิตภัณฑ์ที่บริษัทจะดําเนินการผลิตเป็นประเภทถังบรรจุน้ําขนาดใหญ่ไซโล ถังบรรจุน้ําเพื่ออุปโภคบริโภค ทั้งนึ้ การที่บริษัทได้รับการอนุมัติสินเชื่อจากกระทรวงอุตสาหกรรมถือเป็นประโยชน์ต่อการนําไปต่อยอดและพัฒนาผลิตภัณฑ์ใหม่ เพื่อป้อนสู่ตลาดต่อไป
อย่างไรก็ดี กระทรวงอุตสาหกรรมยังมีสินเขื่อเพื่อช่วยเหลือเอสเอ็มอีตามความเหมาะสมกับสภาพการณ์       ของแต่ละผู้ประกอบการ อาทิ โครงการสินเชื่อ SMEs Transformation Loan โครงการเงินทุนพลิกฟื้น       วิสาหกิจขนาดย่อม มาตรการฟื้นฟูวิสาหกิจขนาดกลางและขนาดย่อม เพื่อให้ความช่วยเหลือเงินทุน และเพิ่มช่องทางการเข้าถึงแหล่งเงินให้กับเอสเอ็มอีมีเงินทุนนําไปพัฒนาต่อยอดธุรกิจให้มีศักยภาพเพียงพอในการพัฒนาสินค้าและกําลังการผลิตที่จะไปแข่งขันในตลาดโลก
สําหรับผู้ที่สนใจสามารถติดต่อสอบถามรายละเอียดได้ที่ สํานักงานอุตสาหกรรมจังหวัดทั่วประเทศ ธนาคารพัฒนาวิสาหกิจขนาดกลางและขนาดย่อม ทุกสาขา และศูนย์สนับสนุนและช่วยเหลือเอสเอ็มอี www.smessrc.com หรือ Call Center 1358
รัฐบาลไทย-ข่าวทำเนียบรัฐบาล-รองปลัดสุรพล เข้าร่วมการประชุมคณะกรรมการอำนวยการจัดงานพระราชพิธีบรมราชาภิเษก ครั้งที่ 1/2562 เพื่อเตรียมความพร้อมการเสด็จพระราชดำเนินเลียบพระนครโดยขบวนพยุหยาตราทางชลมารค เนื่องในพร
วันพุธที่ 11 กันยายน 2562
รองปลัดสุรพล เข้าร่วมการประชุมคณะกรรมการอํานวยการจัดงานพระราชพิธีบรมราชาภิเษก ครั้งที่ 1/2562 เพื่อเตรียมความพร้อมการเสด็จพระราชดําเนินเลียบพระนครโดยขบวนพยุหยาตราทางชลมารค เนื่องในพร
นายสุรพล ชามาตย์ รองปลัดกระทรวงอุตสาหกรรม เข้าร่วมการประชุมคณะกรรมการอํานวยการจัดงานพระราชพิธีบรมราชาภิเษก ครั้งที่ 1/2562 ณ ตึกภักดีบดินทร์ ทําเนียบรัฐบาล
วันนี้ (11 กันยายน 2562) เวลา 13.30 น. นายสุรพล ชามาตย์ รองปลัดกระทรวงอุตสาหกรรม เข้าร่วมการประชุมคณะกรรมการอํานวยการจัดงานพระราชพิธีบรมราชาภิเษก ครั้งที่ 1/2562 เพื่อเตรียมความพร้อมการเสด็จพระราชดําเนินเลียบพระนครโดยขบวนพยุหยาตราทางชลมารค เนื่องในพระราชพิธีบรมราขาภิเษก พุทธศักราช 2562 ร่วมกับผู้แทนส่วนราชการที่เกี่ยวข้องกว่า 50 หน่วยงาน โดยมีพลเอก ประยุทธ์ จันทร์โอชา นายกรัฐมนตรี เป็นประธานฯ และมีนายชวน หลีกภัย ประธานรัฐสภา นายอําพน กิตติอําพน องคมนตรี ร่วมการประชุมด้วย ณ ตึกภักดีบดินทร์ ทําเนียบรัฐบาล
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ตรวจเยี่ยมและให้กำลังใจ พร้อมทั้งรับทราบข้อขัดข้องในการปฏิบัติงาน ตลอดจนให้คำแนะนำเกี่ยวกับการดำเนินงานแก่เจ้าหน้าที่ของหน่วยงานสังกัดกระทรวงยุติธรรมในพื้นที่จั
วันจันทร์ที่ 29 ตุลาคม 2561
ปลัดกระทรวงยุติธรรม ตรวจเยี่ยมและให้กําลังใจ พร้อมทั้งรับทราบข้อขัดข้องในการปฏิบัติงาน ตลอดจนให้คําแนะนําเกี่ยวกับการดําเนินงานแก่เจ้าหน้าที่ของหน่วยงานสังกัดกระทรวงยุติธรรมในพื้นที่จั
ปลัดกระทรวงยุติธรรม ตรวจเยี่ยมหน่วยงานสังกัดกระทรวงยุติธรรมในพื้นที่จังหวัดศรีสะเกษ
ในวันศุกร์ที่ ๒๖ ตุลาคม ๒๕๖๑ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรมตรวจเยี่ยมและให้กําลังใจ พร้อมทั้งรับทราบข้อขัดข้องในการปฏิบัติงาน ตลอดจนให้คําแนะนําเกี่ยวกับการดําเนินงานตามนโยบายของกระทรวงยุติธรรม แก่เจ้าหน้าที่ของหน่วยงานสังกัดกระทรวงยุติธรรมในพื้นที่จังหวัดศรีสะเกษ ได้แก่ สํานักงานยุติธรรมจังหวัดศรีสะเกษ สํานักงานบังคับคดีจังหวัดศรีสะเกษ เรือนจําจังหวัดศรีสะเกษ สถานพินิจและคุ้มครองเด็กและเยาวชนจังหวัดศรีสะเกษ และสํานักงานคุมประพฤติจังหวัดศรีสะเกษ